Diari Oficial de la Generalitat Valenciana


Sumari del DOGV 4499, del 14-05-2003 (2003/5327)

Informació pública de l'alternativa tècnica del programa d'actuació integrada per al desenvolupament de la unitat d'execució 09-UE-T del PGOU de Castelló.
----------------------------------------------------------------------------------------------------------------------------------------------------------

### Dades del document

Número de DOGV
:   4499

Data del DOGV
:   14-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5327


Organisme emissor
:   Agrupació d'Interés Urbanístic 09-UE-T del PGOU de Castelló

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 09-UE-T del PGOU de Castelló. [2003/M5327]
  
L'Agrupació d'Interés Urbanístic 09-UE-T del PGOU de Castelló, amb domicili a Castelló de la Plana, carrer Major, 31 semisoterrani dreta, amb NIF G-12605481 i amb número de telèfon 289 60 44 48, mitjançant el present anunci i en aplicació del que disposa l'article 48 C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució 09-UE-T del PGOU de Castelló, amb la següent delimitació: nord, Camí del Collet; sud, carretera Borriol, est, carretera Borriol i oest, Quadra Segona o del Cap.
  
Per a això, d'acord amb l'article 45 i 32 A) y B) del text legal abans esmentat, s'ha procedit a presentar el corresponent programa d'actuació integrada per al desenvolupament de l'esmentat sector i la documentació pertinent, comprensiva d'alternativa tècnica i projecte d'urbanització, junt amb les corresponents memòries i resta de documentació, utilitzant la via simplificada del procediment que disposa l'article 48 de la Llei 6/1994, de 15 de novembre, i sol·licitant l'adjudicació preferent d'acord amb el que disposa l'article 50 de la LRAU.
  
Així, s'ha protocol·litzat alternativa tècnica i projecte d'urbanització, junt amb les corresponents memòries i la resta de documentació, en la Notaria de Joaquín Serrano Yuste mitjançant acta de data 25 d'abril de 2003, amb número de protocol 2.527; els exemplars estan igualment disponibles en la Secció d'Urbanisme i Obres de l'Ajuntament de Castelló de la Plana, amb data d'entrada 25 de febrer de 2003 i amb número de registre 14.374, i qualsevol persona pot, en el termini de 20 dies comptats a partir del dia següent a la publicació d'este anunci en el Diari Oficial de la Generalitat Valenciana, comparéixer en la Notaria per a obtindre còpia de l'acta o sol·licitar la seua exhibició. Així mateix, podrà consultar en l'Ajuntament les actuacions derivades de la documentació depositada en este i presentar-hi, per a la incorporació a estes, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies següents a comptar des del venciment del termini de 20 dies abans indicat.
  
Expressament es fa constar que este anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en el dit llistat, com a la pròpia parcel·la cadastral, o simplement amb el nom del municipi, i són els següents: